
iim   prooemiandi   materiam  circumspiceremus,   qua  commode  praefari  indicibus 
lectiouum  academicarum  per  proximam  hiemem  habendarum  possemus,  in  memo- 
riam    rediimus    olim   a  nobis   studiosius   tractatae  T.   Livii   annalium   partis   eius 
quam    unicis    membranis    vetustissimis    Laurishamensibus    quondam    nunc    Vindo- 
bonensibus   acceptam   referimus.     Admonebat   etiam   libelhis   tum   maxime  ad  no8 
perlatus,    quo    discipHnae  Vindobonousis   alumnus   orsus   a  codicis   subseriptione 
eius  libri  historiam  pertexere  exactaque  accurate  scriptionis  specie  et  natura  ora- 
tionis   Livianae    emendationem   adiuvare   pro   virili   parte   aggrediebatur*).     Cuius 
docti   iuvenis  ut  studium  utihter   coUocatum   laudabamus  indefessamque  in  rebus 
minutissimis   dihgentiam   admirabamur,   ita  locis  ipsis   quibus  mederi  cupiit  paulo 
intentius  exploratis,  ex  his  disquisitionibus  graphicis,  saepe  fallacibus  nisi  ratione 
regantur,    emendationi   quidem  non   ita  multum   utilitatis   accrevisse  nobis   visum 
est.    Atque  omnino  ita  sentinms,  etsi  hoc  genus  omne,  scriptione  quod  continetur 
cuique  doctissimorum  quorundam  cura  hodie  insignior  dicata  est,  non  impune  nec 
sine  detrimento  artis  sperni  a  criticis  apparet,  tamen  cavendum  esse  ne  rimandis 
litterarum   apicibus    errorumque   viis   indagandis  occupati  sensum  sermonis  veteris 
hebescere  patiamur  Hbrariorumque   dum    causam    agimus    ingenio    scriptorum    ia- 
iuriam  faciamus.     Quod  non   carpendi   aut  laboriosi   operis   laudibus  detrectandi 
causa   ponimus,   sed   admonendi,   si   qui  forte   gnavi   adulescentes  in  simili  argu- 
mento   elaborare  vehnt:   neque   eam   nunc   sententiam   exemplis  aut  ex  illo  libello 
petitis  aut  ex  aliis  declarare  animus  est,  sed  malumus  periclitari  ipsi,  si  quid  ad 
stabiliendum  aut  corrigendum  horum  librorum  locum  unum  atque  alterum  utiliter 
conferre   contigerit.     Nam   cum   eorum  emendationem  Madvigius  praeclare  funda- 
verit  et  auxerit,  et  post  Madvigium  Hertzius,  Weissenbornius  non  leviter  provexe- 
rint,   tamen  restant  nonnulla   etiam  praeter  desperata  codicis  vitio  quae  criticam 


*)    De   codice   Liviaiio   vetustissimo  Vindobonensi, 
S.  Floriani.    Vindobonae  mdccclxxvi. 

opem  expectant  neqiie  spem  omnem  successus  praecidmit,  alia  quae  satis  firmata 
videbantur  rursus  ut  fit  in  dubitationem  vocata  sunt  diiudicandam  aliquando,  et  con- 
tisgit  nonnumquam  circa  singula  loca  undique  pensitanda  versanti  indagare  quae 
editorem  multis  simul  curis  et  cogitationibus  in  prolixo  praesertim  opere  disten- 
tum  ac  paene  oppressum  fugerint.  Id  quod  non  ita  intelligi  volumus  quasi  nostra 
talia  esse  sentiamus,  quae  nec  multa  sunt  nec  gravia  nec  dubitatione  omnia  ex- 
empta,  sed  ut,  discussa  vana  opinione  eorum  si  qui  tamquam  opere  perfccto  iam 
nihil  restare  opinantur  nisi  ut  compressis  manibus  admirabundi  assideamus,  ad 
hanc  rem  strenue  et  circumspecte  agendam  quibus  ars  critica  cordi  est  adhorte- 
mur  si  qui  poterimus  ef  incitemus. 

Sed  aggredimur  ad  propositum.  Nondum  persanata  putamus  verba,  qui- 
bu8  Perseus  rex  Macedonum  suam  ipse  defensionem  agens  in  colloquio  cum  Marcio 
Philippo  habito  utitur  XLII,  41,  2.  Eomm  auteni,  inquit,  quae  obiecta  aunt  mihi, 
partim  ea  aunt  quibus  nescio  an  gloriari  debeam,  partim  quae  fateri  non  erubescam, 
partim  quae  verbo  obiecta  cerbo  negare  aatis  sit.  Sic  enim  haec  inde  a  Grynaeo 
vulgantur,  at  in  codice  nec  non  legitur  et  pro  partim  altero  scribitur  ea,  quod 
etsi  corruptum,  ex  partim  corruptum  esse  nemo  credet,  cum  praesertim  ea  rcpo- 
sita  voce  maneat  addendae  insuper  negationis  necessitas.  Quare  ne  Weissenbor- 
nium  quidem  probamus,  qui  iu  nova  librorum  XLI  et  XLII  editione,  quae  dum 
haec  scribimus  affertur,  simul  et  non  particulam  adiecit  et  partim  aute  ea  inseruit. 
Nos  ipsam  hanc  codicis  scripturam  leniter  infleetemus  ita  ut  in  una  subsistentes 
mutatione  et  illi  testimonio  satisfaciamus  et  necessariam  sententiae  neirationem 
nanciscamur:  scribimus  enim  partim  ea  sunt  quibua  nescio  an  gloriari  debeam  neq* 
quae  fateri  erubescam,  partim  quae  verbo  obiecta  verbo  negare  satis  sit.  Ita  cum 
bipertita  ex  trimembri  oratio  efficiatur,  et  ea  re  consulitur  sententiae,  quoniam  illa 
duo  suapte  natura  artiore  vinculo  iugata  instar  unius  sunt,  cui  ex  altera  parte 
respondent  ea  quae  verbo  obiecta  verbo  negare  satis  sit.  Nam  ut  hoc  addamus, 
aatis  quod  in  codice  desideratur,  recte  et  necessario  esse  adiectum  censemus  mi- 
ramurque  Weissenbornium  in  eo  repudiando  additamento  perseverare;  qui  quod 
inter  exempla,  quibus  Livio  locutionem  est  negare  vindicare  studuit,  nunc  quoque 
Lucretii  II,  IB  et  Catonis  de  re  rustica  principium  rettulit,  fefellerunt  interpretis 
diligentiam  ea  quae  de  iisdem  Lachmannus  ad  Lucretii  II,  16  et  V,  533  edocuit,  sed 
ne  rehqua  quidem  quibus  utitur  exempla,  Vergilii,  Horatii,  TibuIIi,  plus  probant  quam 
quo  probato  vix  opus  erat,  licuisse  hac  aetate  poetis  eat  cum  infinitivo  iunctum  in 
vim  verbi  licet  usurpare,  idem  genus  dicendi  Livio  placuisse,  id  vero  non  probant, 
neque  ut  placuerit,  hoc  ipsum  liceat  negare  concedendum  est  appositum  esse  in 
hac  sententia  quae  unice  requirit  verbo  obiecta  verbo  negare  saiis  sit. 

Sed  ea  oratio  cum  in  manibus  sit,  perpendemus  brevi  unum  praeterea 
locum   non   ut  emendemus  sed  ut  fortasse  vindicemus  a  crimine  usumque  dicendi 

Livii  declaremus.     Narrat  enim  progrediente  oratione  Perseus  42,  1  At  cum  pro- 
cessissem    inde    ad    visendas    Larisam    et   Antronas    et   Pteleon,    qua    in    propinquo 
Delphi    {delphis  codex),   sacrificandi  causa,   ut    {ut  addidit  Madvigius)    multo  ante 
debita   vota  persolverem,   Delphos  escendi.     Quae  cum  praeter  leviores  quas  sustu- 
limus  mendas  integra  esse  arbitremur  sic  ut  in  codice  scribuntur  —  nam  ne  haec 
quidem    qua   in  propinquo  Delphi,    h.  e.  in  qua   sive  quarum  urbium  propinquitate 
Delphi,  satis  causae  est  cur  destituantur  —  non  disceptabimus  corrigendi  viam  quam 
Grynaeus  auf  probabilius  certe  Madvigius  inierunt,  illud  unum  quaerimus,  verene 
Livio   non   licuerit,    significatis    ante  Delphis  postea  in  eadem  senteutia  cum  pro- 
nomine  uti  {eo  escendi)  aut  omisso  pronomine  mero  defungi  verbo  {escendi)  posset, 
rursus    idem    pbnere   Delphorum   nomen:    id   euim   Madvigius  negavit  fieri   posse 
sine   vitio    orationis   correxitque   eam   ob   causam    et  hunc  locum   et   alios  plures. 
Quod  iudiciura  viri  eximii  verumne  an  falsum  sit  non  potest  nisi  exemplis  evinci, 
sed   exemplis   ad   hanc   causam   relatis;   nam   indigesta  moles  a  Drakenborchio  ad 
I,  3   exposita   etsi   universe  Livii  socordiam  declarat,  tamen  indiscretis  generibus 
ad   fidem    faciendam    de   siugulis   parum   est   accommodata.     Sic   nunc  non   agitur 
de  vulgata   repetitae   in   eodem  orationis   circuitu  vocis  incuria,   quam  ne  a  Livii 
quidem  stilo  alienam  esse  constat,  sed  certum  conformandarum  sententiarum  genus 
tangi  apparet,  illud,  quo  pronominibus  ipsorum  nominum  usum  non  ob  vim  quan- 
dam  rhetoricam  sed  in  simplici  narratione  praeferri  videatur.    Eius  autem  rei  haec 
sunto  Livii  ex  variis  libris  deprompta  exempla. 

cum  cognitum  ess^t  consulem  Cumis  esse,  naves  Curiias  appulsae  captivique 
ad  consulem  deducti 

Scipio,  castris  prope  urbem  positis,  priusquam  circummHaret  urbem,  misit 
ad  portas  qui  ex  propinquo  animos  tentarent 

nuntiis  ad  Philippum  missis  quanto  res  in  discrimine  esset^  omittere  Phi- 
lippum  id  quod  in  manibus  erat  coegerunt  bellum 

cum   Argis   Achaeorum    concilium   esse   audisset,    inopinantibus   Achaeis 

contioni  ipsi  supervenit 
EudamumSamum  redire  ad  Romanos  iusserunt,  ut  quatitum  consilio,  quan- 

tum  auctoritate  valeret,  compelleret  Romanos  ad  Patara  oppugnanda 
cum  Mopsiani  urbem  excessissent ,  sine  certamine  tradita  urbs  Poeno  prae- 

sidiumque  acceptUrm  est 
censuerunt  frequentes,   quoniam  Flaccum  auctoritas  patrumnihil  movisset, 

ad  populum  cum  Flacco  agendum 
C.  Memmio  collegae  in  Siciliam  scriberet  ut  eas   quae   in  Sicilia  naves 

essent  reficeret  atque  expediret 
postquam  apparuit  vi  agendum,   quia  videbatur  et  Limnaeum  eodem  tem- 

pore  oppugnari  posse,  regem  ad  Limnaeum  ire  placuit;  Baebius  restiUt 

ad  PelUnaeum  oppugnandum  (nam  vel  hic  a  repetito  Limnaei  nomine 
abstineri  potuisse,  exemplo  probatur  quale  hoc  est  XLII,  26,  6  Ex  Asia 
redierunt  legati  qui  renuntiai-unt ,  Eumenen  in  ea,  Antiochum  in  Sgria, 
Ptolemaeum  Alejcandnae  sese  convenisse,  ubi  iniuria  de  prouomine  dubi- 
tatur;  conf.  XLV,  26,  1) 
lectum  quoque  aenatus  consultum  priusquam  securi /eriret,  quidam  aucto- 
res  sunt,  sed  quia  adscriptum  in  senatus  consulto  Juerit,  si  ei  vide- 
retur  integram  rem  ad  senatum  reiiceret 
priusquam  clauderent  Capuam  operibus^  potestatem  Campanis  facerent,   ut 

qui  eorum  vellent  exirent  a  Capua  suasque  res  secum  ferrent 
in  circumsedentes  Capuam  se  vertit  praemissisque  nuntiis  Capuam 
Mc  iratus  Praenestinis   quod  cum   eo  privatus   sacrijicii  causa  profectus 
essetj  nihil  in  se  lionorifice  neque  publice  neque  privatim  factum  a  Prae- 
nestinis  esset 
Phiiopoemen  Argos  conventum  edixit.    quo  cum  appareret  omnes  ferme  con- 
venturos,  consul  quoque,  quamquam  Aegiensium  facebat  causae,  Argos  venit 
inter  hunc  tumultum  Q.  Fulvium  proconsulem  profectum  cum  exercitu  Capua 
ajffertur:  cui  ne  minueretur  imperium  si  in  urhem  venisset,  decernit  sena- 
tut  ut  Q.  Fulcio  par   cum   consulibus  tmperium  esset   (apparet  enim  in 
his  duobus  quoque  quae  postremo  loco  posuimus  excmplis  etsi  paulum 
8ua   conformatione  a  superioribus  discedimt  repetito  uomiue  niliil  opus 
fuisse). 
Haec  igitur  exempla,  pauca  de  maiore  collectorum  copia,  quamquam  quaedam  inter 
ipsa  differentiae,  quas  nunc  non  persequimur,  agnoscuntur,  tamen  universa  id  pro- 
bare  putamus  quod  volumus,  repetita  in  eadem  comprehensione  nomina  ibi  ubi  aut 
pronominis   usus  in   promptu   erat   aut   ex  Latini   sermonis   ingenio   ne  pronomen 
quidem    desiderabatur   aut   paulo  aliter  conformata  oratione  facile  evitari  repetitio 
poterat   a  Livii   consuetudine   non   abhorrere.     In   qua  re  si  quid  recti  observavi- 
mus,  consequens  erit,  iit  eidem  condonemus  etiam  talia 

pontificibus,  quia  non  reete  factae  Latinae  essent,  instauratis  Latinis  pla- 

cuit  Lanuinos,  quorum  opera  instauratio  esset,  hostias  praebere  XLI,  16,  2; 

ut  A.  Atilius  consul  comitia   consulibus   rogandis   ita  ediceret^   uti  mense 

lanuario  comitia  [hal^ei^tl  possent  XLIII,  11,  3, 

ubi  haberi  Grynaeus  addidit,  id  quod  videmus  Mommseno  probari  qui  dum  grandia 

molitur  ne  haec  minuta  quidem  contemnere  solet ;  denique  hoc  unde  profecti  sumus 

qua  in  propinquo  Delphi,  sacrificandi  causa  Delphos  escendi, 
quibus  omnibus  idem  orationis  vitium  quod  putabat  variis  modis  demere  Madvi- 
gius  non  dubitavit.    Nos  vel  illud  alterum  huic  cognatum  genus  bis  positi  nominis 
ubi  semel  abesse  velis,  velut  XXII,  39,  6  priusquam peteret  consulatum,  deinde  in 


petendo  consulatu,  nunc  quoque  consul;  aut  XLII,  17,  7  aut  satis  efjicacia  ad 
rem  peragendam  aut  tuta  ad  rem  celandam  (nihil  enim  movemur  iis  quae  XXXIII, 
28, 12  aut  XXXVIII,  1,  6  leguntur),  clementius  iudicandum  censemus,  ne  dum  abun- 
dantiam  recidimus  non  tam  menda  librariorum  auferre  quam  ipsius  corrigere  stilum 
scriptoris  videamnr,  cuius  quamvis  magna  fuerit  et  egregia  eloquentia,  tamen  eadem 
parum  a  delictis  cavit  sed  delictis  quibus  ignovisse  velimus. 

Sed  omissis  in  praesentia  his  observationibus  orationis  Liviauae  aliquando 
repetendis  ad  alia  properamus  et  illam  partem  emendationis  Livianae  paucis  per- 
stringcmus  quae  non  coereenda  litterarum  mutatarum  licentia  continetur  sed  id 
agit  ut  defoctus  orationis  librarii  oscitantia  ortos  quo  nullum  genus  depravationis 
frequentius  lios  libros  occupavit  indaget  atque  resarciat.  Cuius  modi  peccata  multa 
post  Grynaeum  Madvigii  acumen  et  detexit  praeclare  et  feliciter  reparavit,  sed 
tamen  idem  nonnulla  maluit  correctis  litteris  ad  sanum  sensum  revocare  quam  sup- 
plementa  mutilae  orationis  quaerere.  Eius  rei  unum  esto  exemplum  olim  a  nobis 
breviter  significatum  quod  non  sine  causa  nec  fortasse  inutiliter  retulisse  videbi- 
mur.  Etenim  cum  Perseus  occasione  reconciliandae  cum  Achaeis  gratiae  captata 
litteras  ad  eos  misisset  eaeque  in  Achaeorum  conventu  rumore  secundo  recitatae 
essent,  Callicrates  callido  Macedonis  consilio  obviam  iturus  inter  cetera  hoc  usus 
est  argumento  ut  diceret  XLI,  23,  7  Nam  qui  regihus  Macedonum  Macedonibus- 
que  ipsis  finibus  interdixissemus  manereque  id  decretum  scilicet  ne  legatos^  ne 
nuntios  admitteremus  regum,  per  quos  aliquorum  ex  nohis  animi  sollicitarentur,  H 
contionantem  quodam  modo  absentem  audimus  regem.  In  quibus  illa  manereque  id 
decretum  scilicet  intelligi  non  posse  apparet,  idque  multi  viderunt,  postremo  Mad- 
vigius  qui  quod  scribi  iussit  caventes  per  id  d^cretum  scHicet  posuit  quod  sensum 
oratoris  scriptorisque  sermonem  valde  deceret  sed  mutationis  audacia  usus  nec 
probabili  nec  necessaria.  Enimvero  haec  non  depravata  sunt  sed  manca  possunt- 
que  satis  apte  ad  sententiam  et  ad  declarandam  hiatus  originem  in  hunc  fere 
modum  suppleri  qui  regibus  Macedonum  Macedonibusque  ipsis  finibus  interdixisse- 
«»««  manereque  id  decretum  [sciremus  quo  caveramus]  scilicet,  ne  legatos  cet. 
Probavit  coniecturam  ex  parte  quidem  Weissenbomius ,  qui  omissa  sua  pristina 
opinione,  ante  scilicet  desiderari  verbum  sciremus  vel  non  ignoraremus  nobis  assen- 
titur,  sed  idem  cum  praeterea  nihil  deesse  ratus  a  manendi  verbo  suspensam  esse 
sententiam  scilicet  ne  legatos  admitteremus  statuat,  explicandi  rationem  sequitur 
sane  quam  improbabilem :  neque  enim  manebat  manereve  dicendum  erat  decretum 
ne  legati  admitterentur  sed  manebat  eodem  quo  factum  erat  consilio,  ne  quid 
inter  Macedonas  et  Achaeos.commercii  esset.  Quare  ne  a  decreti  quidem  nomine 
illa  pendere  sententia  potest  quippe  qua  non  argumentum  decreti  satis  ante  signi- 
ficatum  {qui  Macedonibus  finibus  interdixissemus)  sed  vis  ac  sententia  decreti  ad 
hanc  causam  proprie  accommodata  indicetur,  addita  in  eam  vim  scilicet  particula, 

euius  alioqui  ratio  nuUa  est.  Etenim  sic  ratiocinatur  Callicrates:  'cum  epistolam 
regis  in  conventu  nostro  recitari  passi  simus,  in  vetus  illud  Philippi  aetate  factum 
(c.  24,  11)  nec  umquam  postea  abrogatum  decretiim  peccavimus,  quo  cum  Mace- 
donibus  finibus  interdixissemus,  nimirum  illud  quoque  prohibitum  erat,  ne  nuntios 
aut  legatos  regios  admitteremus :  nos  autem  non  nuntios  sed  paene  regem  ipsum 
(per  litteras)  orantem  in  contione  uostra  audimus.'  Quare  cum  nee  manere  ver- 
bum  nec  decretum  regere  illam  sententiam  possit,  ea  quo  vineulo  superioribus 
connexa  fuerit,  hiatu  nblatiun  esse  credemus:  nec  profeeto  maiore  periculo  in 
causa  erroris  manifesta  unum  sciremus-  verbum  ante  acilicet  quam  cum  eo  plura 
praetermissa  esse  suspicabimur.  Perstamus  igitur  in  ea  sententia  qua  statuimus 
relativnm  intercidisse  enuntiatum ,  cuius  pro  rei  natura  eum  varia  esse  forma 
potuerit,  manereque  id  decretum  sciremus  quo  cautum  erat,  vel  quo  decreveramus,  vel 
quo  caveramus  acilicet  ne  legatos  admitteremus,  in  re  incerta  ab  exemplo  proposito 
cur  recedatur  causa  nulla  est.  Accedit  autem  res  gravissima:  quod  enim  nunc 
ipsa  argumentationis  vi  requiri  enuntiatum  relativum  videmus,  ea  dieendi  forma 
veteres  saepe  etiam  praeter  neeessitatem  uti  solebant,  ut  pendentium  a  nominibus 
enuntiatorum^uritiem  quae  videbatur  evitarent.  Itaque  Livius  ipse  scribit  XLIII, 
16,  2  in  ea  re  cum  equestrem  ordinem  ojfendissent,  jiummam  invidiae  adiecere  edicto, 
quo  edixerunt,  ne  quis  (conf.  XXXV  24,  3);  et  XXXIX  48,  6  immemor  sim  jyropo- 
titi,  quo  statui  non  ultra  attingere  externa,  et  alibi.  Quae  res  etsi  nota  est  et 
pervulgata,  quam  olim  Naegelsbachius  in  libro  de  stilo  I^atino  p.  526  apte  expli- 
cuit,  nuper  vir  Latini  sermonis  peritissimus,  C.  F.  W.  Muellerus  in  Fleckeiseni  an- 
nahbus  a.  1866  p.  488  colleetis  multis  multorum  seriptorum  exemplis,  inter  quae 
Livianis  quoque  paueis,  persecutus  est,  tamen  nonnumquam  viri  docti  haerentes 
in  eius  modi  additamentis  sustulerunt  quae  consulto  a  scriptoribus  interposita  esse 
appareret.  Veluti  quis  Bakio  aut  eum  sequenti  Baitero  adstipuletur  in  Ciceronis 
disp.  Tusc.  I,  22,  52  hanc  habet  vim  praeceptum  ApoUinis  quo  monet  ut  se  quie- 
que  noscat  verba  quo  monet  inducenti  aut  Cobetum  laudet  in  eiusdem  epistolis 
IV,  4,  1  accipio  excusationem  tuam  qua  usua  es  cur  saepius  ad  me  litteras  uno 
exemplo  dedisses  .  .  .  illam  partem  excusationis  qua  te  scribis  orationis  paupertate 
iisdem  verbis  epistolas  saepius  mittere  nec  nosco  nec  probo  illa  qua  usus  es  delentem, 
haec  quae  illis  respondent  qua  te  scribis  relinquentem?  Quo  minus  illo  loco  de 
relativa  quam  addidimus  sententia  dubitandum  est*). 


*)  In  ephemeride  gymnasiis  Austriai-is  dieata  a.  mdccclxi  p.  255  haeo  coniectura  proposita  erat 
XLn,  26,  9  aenatum  »i«  non  prius  dari  quam  novi  conmles  magititrotum  inisgent  (codex  iis  nonvi  consules 
mediis  omissis):  eam  reoepit  Madvigius,  recepit  Hertzius  sed  ut  dari  prius  praeferret,  reoepit  denique 
ut  suam  et  Hertzii  signans  Weissenbornius  sed  ita  ut  ante  poneret  pro  prius.  Quaerere  iuvat  praestetne 
aut  ille  ordo  aut  haec  vox  ita  ut  sunima  i-ei  probata  a  fornia  primo  propitsita  iure  discedi  videatur. 
Scribit  Livius  ra,  52,  2  non  prius  quam  deseri  urbem  videant  curam  in  animos  patrum  descensuram ;  xxx, 


Defectu,  non  alio  vitio,  laborare  opinamur  verba  quae  XLIV,  36,  1  post 
magnum  hiatum  in  codice  sic  scribuntur:  [Tempus]  anni  post  circumactum  solsti- 
tium  erat;  liora  diei  iam  ad  meridiem  vergebat;  iter  multo  pulvere  et  incalescente 
sole  factum  erat.  Lassitudo  et  dtis  iam  sentiebatur  et  meridie  aestate  magis 
adcesserunt  tum  mox  adparebat.  Statuii  sic  adfectos  recenti  adque  integro  hosti 
non  obicere.  Quae  cum  Grynaeus  ita  dedisset  et  meridie  instante  magis  accessurum 
utrumque  apparebat,  posteriores  critici  illius  fere  vestigiis  insistentes  aut  meridiem 
aestum  magis  adcensurum  mox  adparebat  (Hertzius),  aut  meridiei  aestu  magis  ac- 
cessurum  utrumque  mox  adparebat  (Weissenbornius),  aut  meridie  aestum  magis  ad- 
censurum  utrumque  adparebat  (Madvigius)  scripserunt,  quorum  nihil  aut  mutationis 
g^nere  aut  ipsa  sententia  probatur,  et  adversatur  maxime  mox  particula,  quoniam 
meridie  aestum  ardentiorem  fore  non  mox  sed  iam  apparebat:  nec  hoc  aut  Mad- 
vigium  praeteriit  aut  Weissenbomium ,  sedquod  ille  eum  Grynaeo  abiecit  parti- 
culam,  hic  eam  cum  accessurum  iungendam,  quod  fieri  non  potest,  aut  ante  id 
verbum  transponendam  suspicatur,  ostendunt  uterque ,  parum  certe  fidei  esse  illi 
conformationi  sententiae,  quae  respuat  vocem  nuUi  ipsam  dubitationi  obnoxiam 
quaeque  eidem  verbo  iuucta  legitur  vel  XLV,  32,  4  (id  prima  specie  saevom,  mox 
apparuit  multitudini  Macedonum  pro  libertate  sua  esse  factum).  Itaque  relicta  illa 
omni  ratione  cum  verba  quae  codex  exhibet  reputamus,  reliqua  recte  scripta,  de- 
pravatam  unam  aestate  vocem  ducimus;  cuius  loco  cum  Grynaeus  instante  posuit, 
verum  quidem  non  assecutus  est  —  parum  enim  hoc  est  post  illa  hora  diei  iam 
ad  meridiem  vergebat  —  sed  deflexit  tamen  non  ita  longe  a  vero,  si  quidem  pro- 
babiliter  non  instante  sed  meridie  stante  scriptum  fuisse  statuimus.  Suggessit 
nobis  eam  coniecturam  Platonis  memoria,  qui  in  Phaedro  scribit  242  a  (rxj^iov 
ri^  ixsarjfx^pia  iVraTai,  rj  d>i  KaXovfxsvri  ara^zpa,  ubi  qui  haec  extrema  verba  inducunt 
nec  Platonis  amorem  originationis  verborum  nec  6rj'  particulae  vim  recte  taxarunt. 
Sed  stante  qui  in  aestate  abierit,  nunc  quidem  post  meridie  facile  explicatur,  con- 
ferri  autem  potest  quod  XLI,  27,  5  etaescenam  h.  e.  et  scenam  scribitur,  et  similia 
ahbi.     Hac  igitur  voce  reposita,  cetera,  defectu  scilicet  indicato,  ita  scribenda  et 


40,  6  nihil  ante  placebat  agi  quam  sed  ibidem  8  negare  pHus  guicquam  agi  passurum  quam;  xxxi,  3,  1 
ne  quam  prius  rem  quam  de  Philippo  ageret;  xxxv,  5,  2  ne  certaminis  studio  prius  procurrerent  quam; 
et  alibi  saepius:  quis  enim  in  re  non  dubia  cumulabit  exempla?  —  In  eadem  ephemeride  p.  9  cum  in 
codice  esset  xuv,  30,  5  dempto /ratre  metu  pro  vulgato /rafrw  propositum  erat  dempto  a /ratre  metut 
eam  sprevit  ooniecturam  cum  Weissenbornio  Madvigius  ratus  /ratre  ortum  esse  ex  /ratris  inter  dempto 
et  metu;  non  facturus,  opinamur,  si  meminisset  xxxra,  20,  10  legi  dempto  metu  a  Philippo.  —  Ibidem 
p.  269,  cum  XLH,  64,  7  haec  vulgarentur  i6»  cum  securi  et  propter  castrorum  longinquitatem  et  viae 
inopis  aquarum  di/jicultatem ,  in  oodice  autem  essei  propter  cum  longintate,  corrigendum  esse  scriptum 
erat  deleta  particula  per  errorem  repetita  ibi  cum  securi  et  propter  [cum-\  longinquitatem;  eam  scripturam 
Weissenbornius  identidem  Grynaeo  attribuit  qnae  nec  in  editioue  a.  mdxxxi  nec  mdxxxv  nec  in  uUa  om- 
nino  ante  Hertzianam  a.  MDCccLxm  apparet. 

distinguenda  sunt:  Lassitudo  et  sitis  iam  sentiehatur,  et  meridie  stante  niagis. 
Adcesserunt  tum  «  •  «  mox  adparebat.  Statuit  sic  ad/ectos  recenti  hosti  non  obicere. 
Duas  enim  has  esse  putamus  duarum  sententiarum  particulas,  initium  alterius, 
alterius  exitum;  quae  media  fuerint,  damno  irreparabili  surrepta:  nam  etsi  facile 
hariolari  plura  possis,  certi  affirmare  nihil  licet  in  ea  narratione,  cuius  ipsum 
caput  truncatum  est.  Sed  et  agnoscere  lacunas  est  aliquid,  et  est  pluribus  locis 
unum,  quod  in  hac  condicione  memoriae  contingere  possumus. 

Certius  nisi  fallimur  et  cognoscitur  lacuna  et  suppletur  in  oratione  Servi- 
liana  pluribus  lacunis  deformata,  quamquam  ibi  quoque  Madvigius  corrigere  maluit 
depravata  quam  mancae  orationi  addendo  opitulari.  Quani  enim  XLV,  37,  1  M.  Ser- 
vilius  graviter  increpans  milites  L.  Paulo  meritissimuni  triumphum  denegaturCs 
posuit  sententiam  'Quantus  imperator  L.  Aemilius  fuent,  Quirites,  si  ex  alia  re 
nulla  aestimari  posset,   vel  hoc  satis  eraty   quod,  cum  tam  seditiosos  et  leves  milites, 

m 

tam  mobilem,  tam  temerarium,  tam  eloquentem  ad  instigandam  multitudinem  inimi- 
cum  in  castris  haberet,  nuUam  in  exercitu  seditionem  habuit.  Eadem  severitas  im- 
perii  quam  nunc  oderunt,  tum  eos  continuit.  Itaque  antiqua  disciplina  habita 
neque  fecerunt,'  in  ea  cum  haec  extrema  corrupta  esse  appareret,  Grynaeo 
qui  habitij  Rubenio  qui  tunc  quieverunt  coniecerant  Madvigins  adsentiens  antiqua 
disciplina  habiti  quieverunt  in  textu  posuit  sponsoresque  habuit  coniecturae  tam 
Hertzium  quam  Weissenbomium.  Et  habiti  quidem  certum  est  et  necessarium  (cf. 
35,  6  et  XXXTXj  1,  4),  quieverunt  autem  etsi  huic  sententiae  peraptum  verbum  est, 
usu  quoque  fulcitur  Liviano,  quem  I.  Fr.  Gronovius  et  post  eum  Drakenborchius 
exemplorum  delectu  illustranmt,  nec  a  mutationis  audacia  quae  videatur  alicui 
dubitationem  afferre  possit  ei  quidem  qui  quoties  quieverunt,  nequiverunt,  similes 
verborum  formae,  ob  speciem  quadratae  scripturae  continuae  praesertim  in  his 
libris  et  in  aliis  fucum  fecerint  librario  meminerit,  tamen  quo  minus  comprobemus 
coniecturam  prohibemur  memoria  rei  notissimae  sed  quae  nunc  forte  criticorum 
aciem  subterfugit.  Quis  enim  ignorat  nihil  esse  aut  Livio  aut  aliis  scriptoribus 
consuetum  magis  et  familiare  quam  dicendi  et  faciendi  verborum  copulationem  ibi 
ubi  aut  omnia  aut  nihil  eorum  quae  iieri  possint  vel  debeant  facta  esse  signi- 
ficatur,  velut  CatuUus  quid  feci  ego,  inquit,  quidve  sum  locutus,  cur  me  tot  male 
perderes  poetis,  aut  idem  alibi  quaecumque  homines  bene  cuiquam  aut  dicere  possunt 
aut  facere,  haec  a  te  dictaque  factaque  sunt.  Sed  Liviana  ponemus  exempla  non ' 
quaesita  cum  cura  sed  quae  sponte  se  obtulerunt. 

quod  ob  factum  dictumve  Thessalorum  bello  lacesseret  eos 

quo  suo  dicto  factove  socii  atque  amici  venirent  ad  se  oppugnandos 

si  quis  contra  ignominiam  proce  honore  eius  dixisset  fecissetve 

quibus  nihil  neque  dicere  pensi  »it  neque  facere 

qui  pro  Perseo  adversus  Romanos  dixisse  quid  aut  fecisse  convincerentur 

nihilne  factum  neque  dictum  est  in  civifafe  vestra,  Rhodii,  quod  nolletis 
purganiibus  civitatem  omnis  facti  dictique  hmtilis  adversus  Romanos 
quae  singuli  universique  eo  bello  hostiliter  dixerant  fecerantque     ,  .       . 

purganti  se  nihil  hostile  dixisse  aut  fecisse 
quicumque  aliquid  seditiose  dixerat  aut  fecerat  umquam. 
Quid  jgitur?  Dubitamusne,  fere  constantis  eius  paris  merabrorum  cum  alterum 
habeatur  in  eodice  (neque  fecerunt),  alterum  iniuria  librarii  esse  interceptum, 
idemque  nunc  vitium  accidisse  quo  XXVI,  15,  4  in  hac  sententia  quis  [neque  quid 
dicerent]  neque  quid  facerent  quicquam  umquam  pensi  fuisset  partem  priorem  ob 
bis  positam  scilicet  neque  particulam  periisse  omnes  consentiunt?  Reddimus 
ergo  Servilio  hanc  orationis  formam  illa  non  minus  gravem  aut  minus  oratore 
dignam:  Itaque  antiqua  disciplina  habiti  [neque  dixerunt  seditiose  quicquam]  neque 
fecerunt. 

Specimina  '  proposuimus  '  emendationis  Livianae,  Commiiitones  carissimi: 
quae  res  esse  perpusiUa  multis  videbitur  uec  solum  iis  qui  ab  his  studiis  philo- 
logicis  remotiores  sunt:  n?que  nos  eam  magnam  habemus,  sed  tamen  iidem  ita 
sentimus,  artem  posse  etiam  in  hoc  tenui  genere  disserendi  et  probari  recte  et 
addisci,  id  autem  ut  ita  fiat,  interesse  etiam  amplioris  ac  difficilioris  argumenti 
quaestionum  et  disciplinarum,  quae  quoniam  alia  arte  uti  non  possint ,  quanto 
graviores  sint,  tanto  magis  cavendum  esse,  ne  via  ac  ratione  non  recte  inita 
cum  maiore  et  rei  et  nostro  detrimento  vagemur  et  a  vero  aberremus. 

Scr.  Berolini  m.  Aprili  MDCCCLXXVI. 

